b'\n_START_ARTICLE_\nNorsk Luftambulanse (selskap)\n_START_SECTION_\nBakgrunn\n_START_PARAGRAPH_\nSelskapet ble etablert i 1977 og har hovedkontor i Oslo. Det opererer alle de 12 luftambulansebasene i Norge (Trondheim, F\xc3\xb8rde, Bergen, Stavanger, \xc3\x85l, Domb\xc3\xa5s, L\xc3\xb8renskog, Arendal, Evenes, Br\xc3\xb8nn\xc3\xb8ysund, Troms\xc3\xb8 og \xc3\x85lesund) p\xc3\xa5 kontrakt fra den statlige Luftambulansetjenesten HF._NEWLINE_Norsk Luftambulanse leverer ogs\xc3\xa5 den medisinske tjenesten til redningstjenestens base p\xc3\xa5 \xc3\x98rland, tidligere ble dette gjort ogs\xc3\xa5 p\xc3\xa5 Domb\xc3\xa5s. Norsk Luftambulanse er landets st\xc3\xb8rste operat\xc3\xb8r innen ambulanseflyging med helikopter. Tjenesten er fullfinansiert av staten. Selskapet har egen teknisk base p\xc3\xa5 Gardermoen._NEWLINE_Selskapet opererer helikoptertypene Airbus H135 T3H, Airbus H145 T2 og AW139 fra Leonardo. Beredskapsbesetningen best\xc3\xa5r av en flyger, en redningsmann og en anestesilege i hvert helikopter. Helikopterlegene er ansatt av helseforetakene og tilh\xc3\xb8rer sykehusene p\xc3\xa5 stedet hvor det er etablert helikopterbase. Av selskapets ansatte (2012) var en tredjedel flyvere, en tredjedel redningsmenn, og en tredjedel fordelt p\xc3\xa5 medisinsk, administrativt og flyteknisk personell. _NEWLINE_Selskapet har tatt i bruk moderne utstyr for \xc3\xa5 forbedre sikkerheten i operasjoner under krevende forhold. Dette gjelder blant annet bruk av utstyr for lysforsterkning under nattforhold (NVIS-utstyr, NVG), GPS drevne kart (moving map) og GPS-basert instrumentinnflyginger til landingsplasser p\xc3\xa5 sykehus._NEWLINE_Lars Egil Kobberstad er styreleder i Norsk Luftambulanse AS. Han overtok vervet etter Steinar S\xc3\xb8rlie som var styreleder fra oktober 2002 og dessuten ogs\xc3\xa5 administrerende direkt\xc3\xb8r i selskapet fra 2004. Syver Leivestad har v\xc3\xa6rt administrerende direkt\xc3\xb8r siden september 2010. Selskapet hadde i 2012 totalt 118 ansatte, og en omsetning p\xc3\xa5 262 millioner kroner. Selskapet er (2014) heleid av NLA Holding AS, som igjen er heleid av Stiftelsen Norsk Luftambulanse.'